Maugrat qu‟es russi desconeishien era posicion dera armada francesa e er quantitat des sòns efectius, tanlèu cambièc aguesta relacion de fòrces se hec evident eth besonh dera ofensiua en incompdables senhaus: eth manament de Lauriston, era abondor de viures en Tarutino, es notícies qu‟arribauen de pertot sus era inactivitat e eth desorde des tropes franceses, es recrutes incorporadi enes regiments russi entà curbir es baishes, eth bon temps, eth prolongat repaus des soldats russi e era impaciència que normauments surgente enes tropes dempús un repaus, pr‟amor d‟amiar a tèrme aquerò entà qué auien estat arremassadi; a tot aquerò se somaue eth curiosèr per saber çò que se passaue ena armada francesa, donques qu‟auien perdut eth contacte damb era hège ja temps, era audàcia qu‟es auançades se botjauen ath cant des francesi plaçadi près de Tarotino, es notícies sus aisides victòries artenhudes contra er enemic per mujiks e guerrilhèrs, era enveja costada per aguesti hèts, eth vam de resvenja que borie ena amna de cada persona tant qu‟es francesi s‟estauen en Moscòu e sustot era consciéncia, vaga, mès existenta en cada soldat, de qué era relacion de fòrces auie cambiat e er auantatge s‟estaue ara deth costat des russi.